stanford-oval/wikipedia huggingface dataset:
Araki Murashige

Araki Murashige Utagawa Kuniyoshin puupiirroksessa
Araki Murashige (jap. 荒木 村重, k. 1586) oli Settsussa syntynyt samurai ja daimio. Hän palveli Oda Nobunagan vasallina vuonna 1574 valtaamansa Itamin linnan linnanherrana, ennen kuin kääntyi tätä vastaan Mōri-klaanin puolelle ja voitettiin taisteluissa.
Myöhemmin Araki oli Sen no Rikyūn oppilas teeseremoniassa ja eräs tämän taidon suurimpia mestareita.
Arakin poika oli kuvataiteilija Iwasa Matabei, alkuperäiseltä nimeltään Araki Katsumochi.
Amaten metroasema

Amate on Sevillan metron linjan 1 asema Cerro-Amaten kaupunginosassa Sevillan keskustan itäpuolella. Asema on maanalainen ja sen ainoa sisäänkäynti on Parque Amate -puiston vieressä Avenida de Los Gavilanes -kadulla. Asema on avattu metron käyttöönoton yhteydessä huhtikuussa 2009.
Ansongo

| Ansongo |
| --- | --- |
 Ansongo
 Koordinaatit: 15°39′55″N, 0°30′1″E 
Valtio:  Mali
Alue:  Gao
Piiri:  Ansongo
Hallinto:  
 – Asutustyyppi:  kunta
Väkiluku (2009):  32 700
Infobox OKVirheellinen NIMI-arvo: 
Ansongo on maalaiskunta ja sen keskuskylä sekä Ansongon piirin hallinnollinen keskus Malin Gaon alueella. Se sijaitsee Nigerjoen varrella sata kilometriä Gaosta kaakkoon. Kunnassa on 32 700 asukasta (vuonna 2009).
Ansongon kunnan pinta-ala on 496 neliökilometriä. Se rajoittuu pohjoisessa Ansongon piirin Baran, koillisessa Talatayen, idässä Tin-Haman, etelässä Bourran ja lännessä Tessitin kuntiin.
Kuntaan kuuluu kuusi kylää ja kaksi paimentolaisryhmää. Asukkaat ovat songhaita, tuaregeja, fulbeja ja arabeja. Heistä valtaosa on muslimeja.
Ansongosta on maantieyhteys Gaoon, Nigerin rajalle Labbézangaan sekä Ménakan kautta Anderamboukaneen. Gaon ja Ansongon välillä on ympärivuotista jokiliikennettä, Ansongon ja Labbézangan väli on liikennöitävissä vain syyskuusta helmikuuhun. Ansongon lähellä Zakoïréssa on huonokuntoinen ja vähän käytetty lentokenttä.
Seudun pääelinkeinot ovat maanviljely, karjanhoito ja kalastus. Lisäksi harjoitetaan kaupankäyntiä ja käsityöammatteja. Monet hakeutuvat ansiotöihin Nigeriaan, Nigeriin ja Norsunluurannikolle.
Kunnassa on 14 alkeiskoulua, kaksi yläkoulua, kaksi koraanikoulua, keskikoulu ja lyseo. Terveyspalveluihin kuuluu terveyskeskus, terveysasema ja neuvola.
Ammit

Ammit
Ammit (tunnetaan myös nimillä Ammut, Ammet, Amemait, Ammam, Ahemait) oli muinaisen Egyptin mytologiassa vainajien sieluja syövä peto, jonka ruumis oli yhdistelmä vaarallisten eläinten ruumiinosia: krokotiilin pää, leijonan harja, gepardin etu- ja virtahevon takaruumis.
Muinaisessa Egyptissä ihmiset uskoivat, että kuoleman jälkeen ihminen joutuu jumalten tuomariston eteen. Siellä vainajan sydän punnitaan vaa´alla toisessa kupissa sydän ja toisessa totuuden jumalatar Maatin sulka. Mikäli sydän oli kevyempi kuin sulka, osoitti se vainajan olleen rehellinen ja hyvä elämässään. Näin vainajalla oli mahdollisuus päästä tuonpuoleiseen. Mikäli taasen vainajan sydän oli sulkaa painavampi, joutui vainaja hirmuisen Ammit-pedon kitaan.
Egyptiläiset pitivät Ammitia jonkinlaisena paholaisena, koostuihan hänen ruumiinsa kaikista eläimistä, joita egyptiläiset pelkäsivät. Hänen lisänimiinsä kuuluivatkin ´luunsyöjä´ tai ´sydänten syöjä´.[lähde? ] Ammitin tehtävä ei kuitenkaan ollut palvella pahuutta, vaan päinvastoin. Jos Ammit jonkun kitaansa ahmaisi, oli tämä sen ansainnut.
Ammitin omasta perheestä tai hänen synnystään tiedetään melko vähän. Hänet on kuitenkin yhdistetty jumalatar Taweretiin, jolla itsellään oli virtahevon ruumis.[lähde? ] Koska Ammit oli olemassa pääasiassa palvellakseen Osirista ja suojellakseen tämän valtakuntaa, ei erityistä Ammitin palvontaa tai kulttia ole ollut.
Jokioisten kirkonkylä

Jokioisten kartanon päärakennus.
Jokioisten kirkonkylä (myös nimellä Jokioisten keskustaajama) on kylä Jokioisissa ja kunnan hallinnollinen keskus. Se sijaitsee Loimijoen varrella ja sen etelä- ja kaakkoispuolella kulkee Turun ja Hämeenlinnan välinen Turun valtatie. Kylästä on Forssan keskustaan noin 9 kilometriä.
Nykyisellään kirkonkylä ei muodosta enää omaa taajamaansa, vaan se on kasvanut yhteen Forssan keskustaajaman kanssa, josta tämän kunnan alueella asui vuoden 2017 lopussa 3 208 asukasta.
Ammi-Saduqa

Ammi-Saduqa (myös Ammisaduga, Ammizaduga) oli Babylonian 1. dynastian kuningas (n. 1646-1626 eaa., vaihtoehtoisesti 1582-1562 eaa.). Hänen ajaltaan on säilynyt merkittävä nuolenpääkirjoitus, josta käytetään nimitystä Venus-tabletti.
Appiukko vauhdissa

| Appiukko vauhdissa> Confidentially Connie |
| --- | --- |

Ohjaaja:  Edward Buzzell
Käsikirjoittaja:  Max Shulman Herman Wouk
Tuottaja:  Stephen Ames
Säveltäjä:  David Rose
Pääosat:  Van Johnson Janet Leigh
Valmistustiedot
Valmistusmaa:   Yhdysvallat
Tuotantoyhtiö:  Metro-Goldwyn-Mayer
Levittäjä:  Metro-Goldwyn-Mayer
Ensi-ilta:   13. maaliskuuta 1953  24. elokuuta 1956
Kesto:  74 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Appiukko vauhdissa (engl. Confidentially Connie) on vuonna 1953 ensi-iltansa saanut Edward Buzzellin ohjaama yhdysvaltalainen komediaelokuva, jonka pääosissa ovat Van Johnson ja Janet Leigh.
Appiukko vauhdissa on Metro-Goldwyn-Mayerin tuottama ja levittämä. Elokuva sai ensi-iltansa Yhdysvalloissa 13. maaliskuuta 1953, ja Suomessa elokuva julkaistiin 24. elokuuta 1956.
Warner Bros. julkaisi elokuvan DVD:lle 5. helmikuuta 2013.
Näyttelijät

| 0 | 1 | 2 |
| --- | --- | --- |
|  Van Johnson  | … |  Joe Bedloe   |
|  Janet Leigh  | … |  Connie Bedloe   |
|  Louis Calhern  | … |  Opie Bedloe   |
|  Walter Slezak  | … |  Emil Spangenberg   |
|  Gene Lockhart  | … |  Dean Edward E. Magruder   |
|  Hayden Rorke  | … |  Professori Simmons   |
|  Robert Burton  | … |  Tohtori Willis Shoop   |
|  Marilyn Erskine  | … |  Phyllis Archibald   |
|  Kathleen Lockhart  | … |  Rouva Martha Magruder   |
|  Arthur Space  | … |  Professori Archie Archibald   |
|  Barbara Ruick  | … |  Barbara   |
|  June Whitley Taylor  | … |  Betty Simmons   |
|  Dick Sands  | … |  Moska   |
Aiheesta muualla

Appiukko vauhdissa Internet Movie Databasessa (englanniksi)
Appiukko vauhdissa Elonet.
Appiukko vauhdissa AllMoviessa. (englanniksi)
Armide (Lullyn ooppera)

Rinaldo ja Armida. Nicolas Poussinin maalaus vuodelta 1629.
Armide on ranskalaisen Jean-Baptiste Lullyn säveltämä ooppera. Sen libreton on kirjoittanut Philippe Quinault ja se perustuu Torquato Tasson runoteokseen La Gerusalemme liberata (suom. Vapautettu Jerusalem). Teos edustaa Lullyn ja Quinault'n luomaa ranskalaista oopperatyyliä, tragédie en musiquea. Ensiesityksensä teos sai Pariisissa 15. helmikuuta 1686.
Anthony Obodai

Anthony Obodai
Anthony Obodai (s. 6. elokuuta 1982, Accra, Ghana) on ghanalainen jalkapalloilija, joka edustaa Alankomaiden pääsarjassa, Eredivisiessä, pelaavaa Amsterdamin Ajaxia. Obodain pelipaikka on keskikentällä.
Obodai aloitti uransa kotimaansa Liberty Professionalsissa, josta hän siirtyi ensimmäiseen ammattilaisseuraansa, Germinal Beerschotiin, vuonna 2002. Debyyttinsä hän teki 10. elokuuta Sint-Truidenia vastaan pelatussa ottelussa. Ajaxiin Obodai siirtyi vuonna 2003. Kauden 2005/2006 hän pelaa lainasopimuksella Sparta Rotterdamissa.
Ammattilaisuran tilastot

02-03 Germinal Beerschot (29 ottelua/2 maalia)
03-04 AFC Ajax (8/2)
04-05 AFC Ajax (13/0)
Aiheesta muualla

Obodai Ajaxin sivuilla
Obodai Yahoo! Sportin tietokannassa
Obodai Voetbal Internationalin tietokannassa
Tietoja Obodaista (Arkistoitu – Internet Archive)
Aléa (Argolis)

| Aléa Αλέα |
| --- | --- |
 Aléan kylä.
 Kunnallisyksikön sijainti
 Aléa
 Koordinaatit: 37°45′07″N, 22°25′34″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Argolis
Kunta:  Árgos-Mykínes
Hallinto:  
 – Asutustyyppi:  kunnallisyksikkö, entinen kyläkunta, kylä
 – Kallikrates-koodi:  410202
Väkiluku (2011):  660
 – Kylä:  103
Aikavyöhyke:  UTC+2
 – Kesäaika:  UTC+3
Rekisterikilpi:  AP
Infobox OKVirheellinen NIMI-arvo: 
Aléa (kreik. Αλέα) on Kreikan kylä sekä samanniminen Árgos-Mykínesin kunnan kunnallisyksikkö (Δημοτική Ενότητα Αλέας, Dimotikí Enótita Aléas ja entinen itsenäinen kyläkunta. Se sijaitsee Argoliin alueyksikössä Peloponnesoksen alueella. Koko kunnallisyksikön väkiluku on 660 ja varsinaisen Aléan kylän väkiluku 103 (vuonna 2011).
Aléan kylä sijaitsee noin 74 kilometriä länsiluoteeseen Árgoksen kaupungista. Antiikin aikana nykyisen kylän lähellä sijaitsi Alean kaupunki. Nykyisen kylän alkuperäinen nimi oli Bougiáti (Μπουγιάτι). Se nimettiin uudelleen antiikin aikaisen kaupungin mukaan vuonna 1928. Kylän pääkirkko, joka on rakennettu bysanttilaisella ajalla 1200-luvulla, on omistettu Neitsyt Marialle (Panagía). Aléan kunnallisyksikkö käsittää Árgos-Mykínesin kunnan luoteisosan.
Aléa oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Árgos-Mykínesin kunnaksi yhdessä Achladókampoksen, Árgoksen, Koutsopódin, Lérnan, Lýrkeian, Mykínesin ja Néa Kíoksen kanssa, jolloin se muuttui uuden kunnan kunnallisyksiköksi.
Kunnallisyksikön osat

Aléan kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Ágios Nikólaos | Ágios Nikólaos | 7 |
| Ágios Nikólaos | Exochí | 30 |
| Ágios Nikólaos | Platáni | 103 |
| Aléa | Aléa | 103 |
| Frousioúna | Frousioúna | 70 |
| Skoteiní | Skoteiní | 347 |
Yhteensä: 660
Aiheesta muualla

Kuvia tai muita tiedostoja aiheesta Aléa Wikimedia Commonsissa
Jokin

| Jokin> It |
| --- | --- |

Ohjaaja:  Clarence G. Badger Josef von Sternberg
Käsikirjoittaja:  Hope Loring Louis D. Lighton Tarina ja sovitus: Elinor Glyn Välitekstit: George Marion Jr.
Perustuu:  Elinor Glynin romaaniin It
Tuottaja:  Clarence G. Badger Elinor Glyn B. P. Schulberg Jesse L. Lasky Adolph Zukor
Leikkaaja:  E. Lloyd Sheldon
Pääosat:  Clara Bow Antonio Moreno
Valmistustiedot
Valmistusmaa:   Yhdysvallat
Tuotantoyhtiö:  Famous Players-Lasky Corporation Paramount Pictures
Levittäjä:  Paramount Pictures Netflix
Ensi-ilta:   14. tammikuuta 1927  26. syyskuuta 1927
Kesto:  72 minuuttia
Alkuperäiskieli:  mykkä (välitekstit englanniksi)
Aiheesta muualla
IMDb 
Elonet
AllMovie
Infobox OKNimi-testi OK: 
Jokin (myös "Jokin"; engl. It) on vuonna 1927 ensi-iltansa saanut Clarence G. Badgerin ohjaama yhdysvaltalainen mykkäelokuva, jonka pääosissa ovat Clara Bow ja Antonio Moreno. Jokin on genreltään romanttinen komedia, johon on sekoittunut myös draamaa. Elokuvan ansiosta Clara Bow’sta tuli "The It Girl", ja Jokin onkin Bow’n kuuluisin elokuva. Jokin kertoo Bow’n näyttelemästä Bettystä, joka iskee silmänsä Morenon näyttelemään nuoreen johtajaan Walthamiin.
Vuonna 2001 Jokin valittiin "kulttuurisesti, historiallisesti tai esteettisesti merkittävänä" elokuvana säilytettäväksi Yhdysvaltain kongressin kirjaston National Film Registryssä. Jokin on sijoittunut myös Silent Era -mykkäelokuvasivuston sadan parhaimman mykkäelokuvan listalle sijalle 71. Elokuvan uskottiin kadonneeksi monien vuosien ajan, kunnes Jokin löydettiin Prahasta 1960-luvulla.
Juoni

Jokin kertoo tavaratalossa työskentelevästä virkeästä myyjättärestä Betty Lou Spencestä (Clara Bow), joka iskee silmänsä hänen nuoreen johtajaansa ja tavarataloketjun perijään Cyrus Walthamiin (Antonio Moreno). Kuitenkin Betty ja Cyrus kuuluvat eri yhteiskuntaluokkiin, ja Cyrus on jo kaiken lisäksi ihastunut vaaleaan seurapiirikaunottareen Adela Van Normaniin (Jacqueline Gadsden). Cyrusin hölmö ystävä Monty (William Austin) huomaa Bettyn. Monty rakastuu Bettyyn, joka kuitenkin käyttää Montya hyväkseen päästäkseen lähemmäksi Cyrusta. Tällöin alkaa syntyä väärinkäsityksiä...
Näyttelijät

| 0 | 1 | 2 |
| --- | --- | --- |
|  Clara Bow  | … |  Betty Lou Spence   |
|  Antonio Moreno  | … |  Cyrus Waltham, Jr.   |
|  William Austin  | … |  Monty   |
|  Priscilla Bonner  | … |  Molly   |
|  Jacqueline Gadsden  | … |  Adela Van Norman   |
|  Julia Swayne Gordon  | … |  rouva Van Norman   |
|  Gary Cooper  | … |  toimittaja   |
"It"-käsite

Jokin perustuu suositun kirjailijan Elinor Glynin esittelemään käsitteeseen ihmisen vetovoimasta. "It"-käsite tarkoittaa joko fyysistä puoleensavetävyyttä tai älyllistä hurmaavuutta, joita joillakin ihmisillä on huomattavasti enemmän kuin toisilla. Tällaisien vetovoiman piirteitä omaavan ihmisen ei tarvitse huolehtia, sillä hänelle löytyy menestystä niin ihmissuhteissa kuin uraa koskevissa asioissa.
Käsitteen "It" keksijänä tavallisesti pidetään Glyniä, jolle kuuluu kunnia käsitteen määrittelemisestä, mutta kuitenkin jo vuonna 1904 Rudyard Kipling novellissaan Mrs. Bathurst esittelee "It"-käsittettä. Glyn määritteli "It"-käsitettä vuonna 1927. Glyn kertoi, että "Itin omaava saa kaikki miehet, jos on nainen tai kaikki naiset, jos on mies."
Tuotanto

Paramount Pictures maksoi Glynille 50 000 dollaria käsitteestä. Paramount Pictures antoi Glynille lisäksi pienen cameoroolin elokuvaan sekä "tarina ja sovitus" -maininnat alkuteksteihin.
Hope Loring, Louis D. Lighton ja George Marion Jr. (välitekstit) laativat elokuvan käsikirjoituksen. Elokuvan kuvaukset alkoivat 7. lokakuuta vuonna 1926 ja päättyivät 6. marraskuuta. Jokin kuvattiin New Yorkissa. Famous Players-Lasky Corporation ja Paramount Pictures toimivat elokuvan tuotantoyhtiöinä. Paramount Pictures myös levitti elokuvan.
Ohjaaja Clarence G. Badger sairastui elokuvan kuvauksien aikana. Josef von Sternberg ohjasi joitain elokuvan kohtauksia Badgerin poissaolon aikana. Gary Cooper tekee pienen sivuosan toimittajana.
Julkaisu ja vastaanotto

Jokin sai ensimmäisen ensi-iltansa kotimaassaan Yhdysvalloissa Los Angelesissa 14. tammikuuta vuonna 1927. New Yorkin ensi-ilta oli 5. helmikuuta, jonka jälkeen Jokin pääsi laajaan teatterilevitykseen 15. helmikuuta. Suomessa elokuva julkaistiin 26. syyskuuta 1927.
Jokin oli ilmestyessään sekä taloudellinen että kriittinen menestys. Jokin oli vuoden 1927 suurimpia kassamagneetteja. Ilmestyessään Jokin rikkoi ennätyksiä lippuluukuilla ja oli suuri menestys yleisön keskuudessa ympäri Yhdysvaltoja. Kriitikot ylistivät elokuvaa, erityisesti Bow’ta ja hänen roolisuoritustaan Betty Lou Spencenä. Nykyään Jokin-elokuvaa pidetään Bow’n merkittävimpänä elokuvana, joka myös symboloi täysin villiä 1920-lukua Hollywoodissa.
Jokin-elokuva toi Bow’lle lempinimen "The It Girl" ja muutti Bow’n elokuvatähdestä elokuvalegendaksi. "The It Girlistä" kehittyi myös termi, joka tarkoittaa hetken suosituinta seksikästä naistähteä. Bow on myös ensimmäinen ja alkuperäinen "The It Girl".
Internet Movie Databasessa elokuvalla on 7,3 tähteä kymmenestä, joka perustuu yli 1 400 käyttäjän arviointiin. Elokuvalla on Rotten Tomatoes -sivustolla täyden sadan prosentin "tuore" arvosana, joka perustuu yhdeksään arvosteluun.
Julkaisu ja vastaanotto > Muut julkaisut

Kun elokuva löydettiin ja kunnostettiin, Jokin sai uusintaensi-iltansa Yhdysvalloissa vuonna 1978. Tämän jälkeen elokuvaa on esitetty myös Saksan Berliinin elokuvajuhlilla 8. helmikuuta vuonna 2007 ja Kanadan Toronton elokuvajuhlilla 17. syyskuuta vuonna 2009.
Jokin on julkaistu VHS:lle ja DVD:lle. Ensimmäisen kerran Jokin julkaistiin DVD:lle 6. elokuuta vuonna 2002, jonka jälkeen elokuva on julkaistu vielä kahdesti DVD:lle; muut julkaisut julkaistiin 2. maaliskuuta vuonna 2004 ja 1. marraskuuta vuonna 2011.
Aiheesta muualla

Jokin Internet Movie Databasessa (englanniksi)
Jokin Elonet.
Jokin AllMoviessa. (englanniksi)
Jokin TCM Movie Databasessa (englanniksi)
Jokin Silent Eran sivuilla (englanniksi)
Jokin suomalaisella mykkäelokuvasivustolla
Jokin -elokuvaa esitettiin myös Kansas Cityn Royal Theaterissa.
Jokioisten seurakunta

| Jokioisten seurakunta |
| --- | --- |

 tunnus :  sijainti 
 Jokioisten kirkko
Tunnustuskunta:  evankelis-luterilainen
Hiippakunta:  Tampereen hiippakunta
Rovastikunta:  Tammelan rovastikunta
Pääkirkko:  Jokioisten kirkko
Jäsenmäärä:  3 954 (2022)
– Osuus asukkaista:  79,3 %
Kirkollisvero:  1,80 %
Kirkkoherra:  vt. Teemu Salminen
Sivusto
Infobox OKNimi-testi OK: 
Jokioisten seurakunta on Suomen evankelis-luterilaisen kirkon seurakunta Kanta-Hämeessä, Jokioisten kunnassa. Seurakunta kuuluu Tampereen hiippakunnassa Tammelan rovastikuntaan. Kirkkoherrana toimii virkaatekevänä Teemu Salminen 30.4.2024 saakka. Vuonna 2017 seurakunnassa oli 4 397 jäsentä.
Jokioisten seurakunta perustettiin Tammelan seurakuntaan kuuluneena kappeliseurakuntana vuonna 1631. Itsenäiseksi seurakunnaksi se muutettiin vuonna 1893.
Jokioisten pesäpallokenttä

| Jokioisten pesäpallokenttä> Rakennuksen tiedot |
| --- | --- |
Sijainti:  Kenttätie, 31600 Jokioinen
Koordinaatit:  60.800828°N, 23.494165°E
Laajennettu:  2009  (hiekkatekonurmi)
Omistaja:  Jokioisten kunta
Kenttä:  hiekkatekonurmi
Käyttäjät
 Pesäpallo:  Jokioisten Koetus (Ykköspesis) 
Lisää rakennusartikkeleitaArkkitehtuurin teemasivulla
Jokioisten pesäpallokenttä sijaitsee Jokioisisten urheilualueella. Jokioisten pesäpallokentän kenttäpinnoite muutettiin 2009 hiekkotekonurmeksi. Jokioisten kunta osallistui kentän kustannuksiin 130 000 euron panostuksella. Uusitun kentän avausotteluna pelattiin miesten Superpesis-ottelu Hyvinkään Tahkon ja Kouvolan Pallonlyöjien välillä. Avausottelua oli seuraamassa 1022 katsojaa.
Jokioisten Koetuksen pesäpallojoukkueet ovat kentän pääasiallisia käyttäjiä. Miesten Ykköspesis-joukkue pelaa pesäpallokentällä kotiottelunsa.
Araknofobia

Araknofobia on eräs fobian laji. Se tarkoittaa hämähäkkejä kohtaan tunnettua neuroottista, voimakasta pelkoa tai kauhua, jonka seurauksena henkilön jokapäiväinen toiminta ja sosiaalinen vuorovaikutus kapeutuu häntä itseään ahdistavalla tavalla. Sairaudeksi ilmiö lasketaan vasta, kun se häiritsee merkittävästi henkilön toimintakykyä. Hämähäkeissä on purevia ja myrkyllisiä lajeja, mutta Suomessa ei ole hämähäkkilajeja, jotka olisivat vaarallisia ihmiselle.
On esitetty, että araknofobia saattaisi olla geneettistä perua, mutta uusimpien tutkimusten mukaan näin ei vaikuta olevan. Sitä vastaan puhuu se seikka, että hämähäkkipelko kuuluu lähes yksinomaan länsimaiseen, eurooppalaisten ja heidän jälkeläistensä kulttuuriin. Darwin-keskuksen tutkija Jan Beccaloni on arvioinut, että araknofobia on opittua. Sitä esiintyy lähes ainoastaan länsimaissa, mutta siellä se kuitenkin on yleisimpiä kammoja. Hämähäkkipelon alkuperän oletetaan olevan peräisin keskiajan Euroopassa, jossa uskottiin erilaisten kulkutautien, ruton, lavantaudin ja muidenkin sairauksien syntyneen hämähäkkien puremasta. Sadut ja kauhuviihde ovat säilöneet pelot jälkipolville. Vuonna 2017 julkaistussa tutkimuksessa havaittiin jo puolivuotiaiden lasten reagoivan voimakkaammin hämähäkkien ja käärmeiden kuviin kuin muihin kuviin. Tutkimuksen tulkittiin viittaavan siihen, että hämähäkkien ja käärmeiden pelko on synnynnäistä.
Aiheesta muualla

Kuvia tai muita tiedostoja aiheesta Araknofobia Wikimedia Commonsissa
Anu Sinisalo

| Anu Sinisalo> Henkilötiedot |
| --- | --- |
Syntynyt: 3. maaliskuuta 1966 (ikä 58) Helsinki
Ammatti:  näyttelijä
Sukulaiset:  Emilia Sinisalo (sisar)
Näyttelijä
Aktiivisena:  1994–
Merkittävät roolit:   Helppo elämä  Ei kiitos  Sorjonen 
Palkinnot
  Parhaan nais­pää­osan Jussi  2014 Ei kiitos  Parhaan nais­näyttelijän Kultainen Venla  2016 Sorjonen  
Aiheesta muualla
IMDb 
Elonet
Svensk Filmdatabas
Anu Sinisalo (s. 3. maaliskuuta 1966 Helsinki) on suomalainen näyttelijä. Hän on näytellyt draama­sarjoissa, elo­kuvissa ja teatterissa niin suomeksi kuin ruotsiksi.
Ura

Sinisalo valmistui Teatteri­korkea­koulusta teatteri­taiteen maisteriksi vuonna 1996. Syksyllä 2014 Sinisalo sijoittui toiseksi Tanssii tähtien kanssa -ohjelman yhdeksännellä tuotantokaudella.
Yksityiselämä

Sinisalo asui avo­liitossa näyttelijä Antti Reinin kanssa vuosina 2012–2018. Hänen sisarensa Emilia Sinisalo on myös näyttelijä.
Palkinnot

Vuonna 2010 Sinisalo voitti parhaan nais­näyttelijän Venla-palkinnon roolistaan Helppo elämä -sarjassa. Vuonna 2015 hän sai parhaan naispääosan Jussin roolistaan elo­kuvassa Ei kiitos (2014). Vuonna 2017 hän sai parhaan nais­näyttelijän Venla-palkinnon draama­sarjasta Sorjonen.
Anthemiphyllia

| Anthemiphyllia |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Polttiaiseläimet Cnidaria
Luokka::  Korallieläimet Anthozoa
Lahko::  Kivikorallit
Heimo::  Anthemiphylliidae  Vaughan 1907
Suku::  Anthemiphyllia  Pourtalès, 1878
Infobox OKNimi-testi OK: 
Anthemiphyllia on kivikoralleihin kuuluvan  Anthemiphylliidae -heimon ainoa suku. Siihen kuuluu seitsemän nykyisin elävää lajia, ja kaksi, jotka tunnetaan fossiileista.
Ne ovat nappimaisia koralleja jotka elävät yksittäin muodostamatta koralliriuttaa. Koralliitin sisäpuoliset väliseinät eli septumit ovat hammaslaitaisia. Rungosta ei erotu muita rakennepiirteitä.
Anthemiphyllia-koralleja tunnetaan fossiileista 45 miljoonan vuoden takaa ja niitä elää edelleen. Nykyisin niitä tavataan tropiikin lämpimissä vesissä Indopasifisen merialueen ja Atlantin länsiosissa 50-700 metrin syvyydessä.
Armijskan metroasema

| Armijska |
| --- | --- |

 Harkovan metro 
Perustiedot
Metrolinjat:  H’olodnohirsko-Zavodska-linja
Sijainti:  49°57′41″N, 36°20′37″E
Paikkakunta:  Harkova, Ukraina
Avattu:  11. elokuuta 1978
Rakenne
Tyyppi:  tunneliasema
Armijska (ukr. Армійська, ven. Армейская, Armeiskaja) on Harkovan metron H’olodnohirsko-Zavodska-linjan asema. Sen länsipuolella on Palats Sportun metroasema ja itäpuolella Imeni O.S. Maselskohon metroasema. Asema avattiin 11. elokuuta 1978. Vuoteen 2016 aseman nimi oli puna-armeijaan viittaaja Radjanskoji armiji (ukr. Радянської армії, ven. Советской армии, Sovetskoi armii).
Audi A6 (C8)

| Audi A6 C8 |
| --- | --- |

Valmistustiedot
Valmistusmaa:   Intia  Saksa
Valmistaja:  Audi
Konserni:  Volkswagen Group
Valmistusvuodet:  2018–
Korimalli:  4-ovinen sedan 5-ovinen farmari
Luokka:  E-segmentti
Edeltäjä:  Audi A6 (C7)
Teknisesti samankaltaisia:  Audi A4 (B9) Audi A5 (B9) Audi A7 (C8) Audi A8 (D5) Audi e-tron Audi Q5 (Typ FY) Audi Q7 (Typ 4M) Audi Q8 Audi RS6 (C8) Audi S6 (C8) Bentley Bentayga Lamborghini Urus Porsche Cayenne (Typ PO536) Volkswagen Touareg III
Tekniset tiedot
Pohjalevy:  Volkswagen Group MLB Evo
Moottori:  R4 V6
Iskutilavuus:  2,0–3,0 l
Polttoaine:  bensiini diesel
Vetotapa:  etuveto neliveto
Vaihteisto:  8-vaihteinen automaatti 7-vaihteinen kaksoiskytkin
Audi A6 C8 (Typ 4K) on Audi A6:n viidennen sukupolven malli, jota on valmistettu vuodesta 2018 lähtien. Se korvasi edeltäneen C7-mallin.
Audi A6 C8 (2018–)

Viidennen sukupolven A6 esiteltiin Geneven autonäyttelyssä maaliskuussa 2018. Se perustuu samalle modulaariselle MLB-pohjalevylle kuin esimerkiksi pienempi Audi A4 ja suurempi A8.
Vuoden 2018 Euro NCAP -kolaritestistä A6 C8 sai tulokseksi täydet viisi tähteä.
Kesällä 2019 esiteltiin A6 Allroad, joka on maastokelpoisempi versio Avant-farmarimallista. Sen maavara on 45 millimetriä perusmallia korkeampi ajokorkeuden ollessa korkeimmillaan.
Aiheesta muualla

Kuvia tai muita tiedostoja aiheesta Audi A6 (C8) Wikimedia Commonsissa
Audi A6 C8 Avant
Audi A6 C8 Allroad
Apollon Maleataan pyhäkkö

| Apollon Maleataan pyhäkkö |
| --- | --- |
 Apollon Maleataan pyhäkön rauniot.
Sijainti:  Asklipieío, Epídavros, Argolis, Peloponnesos, Kreikka
Koordinaatit:  37°35′58″N, 23°05′08″E
Rakennustyyppi:  pyhäkkö
Valmistumisvuosi:  n. 350 eaa. (temppeli)
 Osa Unescon maailmanperintökohdetta Asklepioksen pyhäkkö Epidauroksessa 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Apollon Maleataan pyhäkkö oli antiikin aikainen Apollon Maleataalle omistettu pyhäkkö Argoliissa Kreikassa. Se sijaitsi lähellä Epidauroksen Asklepieionia eli Asklepioksen pyhäkköaluetta.